Keskustelu luokasta:Vladimir Putin

message: Äskettäin yksi käyttäjä luokitti tämän luokan Diktaattorit alaluokaksi ja toinen käyttäjä kumosi muokkauksen. Tässä (toki yhdysvaltalaisen) politiikan tutkijan mukaan "Putin is definitely a dictator." On helppo löytää paljon luotettavia lähteitä, joissa Putinia nimitetään suoraan diktaattoriksi, tosin nykytilanne tietenkin saattaa kärjistää sanavalintoja. Jopa jotkut Venäjän hallinnon edustajat ovat samoilla linjoilla. Omasta mielestäni Putin voidaan hyvällä omallatunnolla luokitella diktaattoriksi. -217.140.211.235 8. toukokuuta 2023 kello 16.51 (EEST)
replies: text: Sanakirjamääritelmän mukaan diktaattori on "henkilö jolla (us. vallananastuksen perusteella) on valtiossa rajaton hallintavalta". Onko Putinilla tosiaan rajaton valta Venäjällä? Monet Venäjän aggression vastustajat ja Ukrainan liittolaiset ovat tosiaan viime aikoina ryhtyneet kutsumaan Putinia diktaattoriksi. Mutta esim. enkkuwikissäkään Putinia ei ole luokiteltu diktaattoriksi. Savir (keskustelu) 8. toukokuuta 2023 kello 17.03 (EEST)
replies: text: :Koska virallista diktaattorin virkaa ei nykymaailmassa ole, Putinista sen päättää historiankirjoitus eikä Wikipedia eivätkä päivänpolitiikan kommentaattorit. --2001:14BB:C9:D109:DD8A:E407:8658:E901 12. toukokuuta 2023 kello 00.12 (EEST)
 Ei näköjään kelvannut vieläkään Diktaattorit-luokka Wikipedian yliportinvartijalle. Lähde (yksi monista) oli yhteenvedossa mainittu. Täytyy olla sokea tai pahasti jälkisuomettunut, jos ei totuutta näe. Luokan määrittelyssäkin on mainittu elinikäinen presidentinvirka, jollainen Putinilla on tosiasialliaesti vaikkakaan ei nimellisesti hallussaan. -86.114.239.249 8. toukokuuta 2024 kello 10.33 (EEST)

text: Putin ei mielestäni vastaa diktaattorin määritelmää. Häntä ei myöskään ole luokiteltu diktaattoriksi nähdäkseni myöskään enkkuwikissä. Moni länsimainen johtaja ja tutkija kyllä on kutsunut häntä diktaattoriksi sen jälkeen, kun Venäjä hyökkäsi Ukrainaan, mutta kyseessä on sodanaikainen subjektiivinen luonnehdinta. Joka tapauksessa ip-käyttäjät eivät yksin määrää Wikipedian sisällöstä. Savir (keskustelu) 8. toukokuuta 2024 kello 10.46 (EEST)
replies: text: :Eivät toki määrää, mutta et määrää sinäkään. Toimintasi on monissa muissakin tilanteissa jo kauan ollut jyräävää ja ylimielistä. Tämän luokan muokkaushistoriasta esimerkiksi näkee, että kun luokka on yhteenvedossa perustellen lisätty, sinä kumoat lisäyksen suoraan ilman minkäänlaisia perusteluita. Onko se mielestäsi konsensushakuista toimintaa? Olen muuten eri käyttäjä kuin tuo, joka helmikuussa luokkaa ehdotti. Koska suhtaudut IP-käyttäjiin alentuvasti, asia täytynee viedä kahvihuoneeseen tai peräti kommenttipyyntöön. -86.114.239.249 8. toukokuuta 2024 kello 22.17 (EEST)

text: Sotapropagandassahan on tavallista, että aggressiivisen vihollismaan johtaja esitetään mediassa hulluna diktaattorina, johon maan hyökkäyspolitiikka sitten henkilöidään, ja hänen takanaan oleva puoluekoneisto ja kansan tuki sivuutetaan. Toistuvat väitteet johtajan vakavista sairauksista kuuluvat samaan sarjaan. Putinin hallinto ei kuitenkaan varmaankaan ole ainakaan enemmän diktatorinen kuin Neuvostoliiton kommunistipuolueenkaan hallinto aikoinaan, eivätkä NKP:n pääsihteerit, kuten Gorbatšov, olleet henkilöinä mitään diktaattoreita. Diktaattori on joka tapauksessa niin subjektiivinen henkilöluokka, että enkkuwikissäkään koko luokkaa ei edes ole, ehkä ei täälläkään pitäisi olla. Savir (keskustelu) 8. toukokuuta 2024 kello 11.04 (EEST)
replies: text: :Gorbatšovhan nyt oli Putiniin verrattuna pyhäkoulupoika. En muista hänen esim. aloittaneen hyökkäyssotia, vaan hänen aikanaan NL päin vastoin vetäytyi Afganistanista. Stalin taas oli selkeästi diktaattori (hänet on kelpuutettu sentään Diktaattorit-luokkaan), vaikka hänelläkin oli pääsihteerin asema ja puoluekoneisto takanaan. Diktaattoreilla on aina tukenaan samanmielisiä, jotka hyötyvät diktaattorin pysymisestä vallassa. Eivät he yksin pystyisi asemaansa säilyttämään. Tässä artikkelissa UPIn vanhempi tutkija Jussi Lassila sanoo Putinia aivan selkeästi diktaattoriksi ja yksinvaltiaaksi. Luotan hänen arvioonsa huomattavasti enemmän kuin Wikipedian nimimerkki Savirin. -86.114.239.249 8. toukokuuta 2024 kello 22.17 (EEST)
thread_title: Diktaattori